nl en en en fr de da id nl nb da da da da da da da da da nb en da da da da da da en en
Flot gevinst over KB - Svanholm Cricketklub
Søndag d. 17. april 2016 kl. 15:01 af Henrik Pfaff
Vi havde ellers afbud fra to landsholdsspillere Saad Ahmad på optagelseskursus til journalisthøjskolen i Aarhus og Amjad Khan (bortrejst).
Men vi havde gode erstatninger i Bilal Khan (12 hurtige) og debutant Jonas Henriksen, der søndag fylder 16 år og som fejrede før fødselsdagen med et godt greb på KB’s kenyanske topscorer og et god indstik, der gav gærde. Hans to overe kostede 12 – det er OK i T 20 sammenhæng.
Vi vandt lodtrækningen og gik til gærdet. Zameer Khan (31 på 28 bolde) og Saif Ahmad gav en god start inden Saif blev løbet ud ved 16.
Saif Ahmad angriber KB's nye kenyanske træner Dabengwa
Zameer Khan ude ben for til Bashir Shah
Samme skæbne overgik Mads Henriksen (19), der ellers så godt ud, da han og Hamid Shah mødtes i samme ende.
Manglende kommunikation var begge gang skyld i gærdefaldene.
Man kan dårligt kalde det løbet ud. Mads Henriksen og Hamid Shah mødes i samme ende
Dabwenga til Hamid Shah
Senere styrede spillende træner Zishan Shah (28 på 23 bolde) festlighederne og de fleste bidrog med lidt og 140 var en god total en tung dag.
KB’s opgave blev meget tungere, da de to brødre Amad på to bolde var ude i 3 overe ved totalen 10. Begge gode greb.
Markspillet fungerede med et par kiksere generelt godt og selvom KB’s nyerhvervelse den spillende træner Dabengwa fra Kenya spillede fornuftigt lignede han ikke en matchwinner. Som venstrehåndsspiller led han af den syge, mange af den slags har, nemlig manglende styrke i offsiden.
Da vores glimrende keeper Abdul Hashmi stokkede ham ud efter 39 point var opgaven for stor for de følgende KB’ere efterhånden som scoringskravet pr. over steg og steg.
KB endte med 26 for lidt. Basit Javed vores kastestjerne med 4/21.
Holdet spiller søndag ude mod AB